ভারতীয় দলে ধোনি হলো পথপ্রদর্শক: রোহিত শর্মা
ভারতের অন্যতম সফল অধিনায়ক মহেন্দ্র সিং ধোনি। ভারতকে দুটি বিশ্বকাপ ট্রফি উপহার দেয়া ধোনি সাম্প্রতিক সময়ে অফ ফর্মে রয়েছেন। 







ফিনিশার হিসেবে পরিচিত ধোনি প্রসঙ্গে ভারতীয় ক্রিকেট দলের তারকা ওপেনার রোহিত শর্মা বলেন, ধোনি সাফল্যের সঙ্গে দীর্ঘদিন ভারতীয় দলের নেতৃত্ব দিয়েছেন। ধোনি থাকলে সব সময়ই দলের উপকারে আসে। আমাদের দলে ধোনি হলো পথপ্রদর্শক।




ভারতের হয়ে ক্রিকেটের তিন ফরম্যাটে সর্বোচ্চ ৩৩২ ম্যাচে নেতৃত্ব দিয়ে রেকর্ড ১৭৮টিতে জয় উপহার দেন ধোনি। জাতীয় দলের সাবেক এই অধিনায়ক প্রসঙ্গে রোহিত বলেন, লোয়ার-মিডল অর্ডারে ধোনির ব্যাটিং আমাদের দলের জন্য ভরসা। ধোনির ফিনিশিং চাট অসাধারণ। অসংখ্য ম্যাচ সে ভারতকে অনায়াসে জিতিয়েছে। তার শান্ত স্বভাব এবং উপদেশ খুবই কাজে দেয়। ম্যাচের পরিস্থিতিতে কী করা প্রয়োজন আমাদের সেটা বলে দেন। যেটা খুব গুরুত্বপূর্ণ।
২০০৪ সালে বাংলাদেশ দলের বিপক্ষে চট্টগ্রামে ওয়ানডে ম্যাচ খেলার মধ্য দিয়ে আন্তর্জাতিক ক্রিকেটে অভিষেক হয় ধোনির। জাতীয় দলের হয়ে ইতিমধ্যে ৩৩২টি ওয়ানডে ম্যাচ খেলে ৫০.১১ গড়ে ১০টি সেঞ্চুরির সাহায্যে ১০ হাজার ১৭৩ রান করেন ধোনি। 
২০০৫ সালে শ্রীলংকার বিপক্ষে টেস্টে অভিষেকের পর ৯০ ম্যাচে ৬টি সেঞ্চুরির সাহায্যে ৩৮.০৯ গড়ে ৪ হাজার ৮৭৬ রান করেন এই উইকেটকিপার ব্যাটসম্যান। ২০১৪ সালের ডিসেম্বরে অস্ট্রেলিয়া সফরে টেস্ট সিরিজ চলা অবস্থায় অধিনায়ক ধোনি হঠাৎ ঘোষণা দেন তিনি আর টেস্ট ক্রিকেট খেলবেন না।
লংগার ভার্সনের ক্রিকেট থেকে বিদায় নিলেও সীমিত ওভারের ফর্মেটে খেলে যাচ্ছেন ৩৭ বছর বয়সী ভারতীয় এই উইকেটকিপার ব্যাটসম্যান।

ভারতের অন্যতম সফল অধিনায়ক মহেন্দ্র সিং ধোনি। ভারতকে দুটি বিশ্বকাপ ট্রফি উপহার দেয়া ধোনি সাম্প্রতিক সময়ে অফ ফর্মে রয়েছেন।